CELEX: 32012D1104
Language: sl
Date: 2012-11-21 00:00:00
Title: Sklep št. 1104/2012/EU Evropskega parlamenta in Sveta z dne 21. novembra 2012 o spremembi Odločbe Sveta 2008/971/ES, da se vključi gozdni reprodukcijski material kategorije „kvalificiran“ in posodobijo imena organov, pristojnih za odobritev in nadzor proizvodnje

28.11.2012   
            
            
               SL
            
            
               Uradni list Evropske unije
            
            
               L 328/1
            
         SKLEP št. 1104/2012/EU EVROPSKEGA PARLAMENTA IN SVETA
   z dne 21. novembra 2012
   o spremembi Odločbe Sveta 2008/971/ES, da se vključi gozdni reprodukcijski material kategorije „kvalificiran“ in posodobijo imena organov, pristojnih za odobritev in nadzor proizvodnje
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 43(2) Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega ekonomsko-socialnega odbora (1),
   v skladu z rednim zakonodajnim postopkom (2),
   ob upoštevanju naslednjega:
   
               (1)
            
            
               Odločba Sveta 2008/971/ES z dne 16. decembra 2008 o enakovrednosti gozdnega reprodukcijskega materiala, proizvedenega v tretjih državah (3), določa pogoje, pod katerimi se v Unijo uvaža gozdni reprodukcijski material kategorij „znanega izvora“ in „izbran“, proizveden v tretjih državah s seznama v Prilogi I k navedeni odločbi.
            
         
               (2)
            
            
               Nacionalna pravila za potrjevanje gozdnega reprodukcijskega materiala na Hrvaškem, v Kanadi, na Norveškem, v Srbiji, Švici, Turčiji in Združenih državah določajo izvajanje uradnih pregledov na terenu med zbiranjem in predelavo semena in proizvodnjo sadilnega materiala.
            
         
               (3)
            
            
               V skladu z navedenimi pravili bi morali sistemi za odobritev in registracijo izhodiščnega materiala ter naknadno proizvodnjo reprodukcijskega materiala iz tega izhodiščnega materiala upoštevati shemo OECD za potrjevanje gozdnega reprodukcijskega materiala v mednarodni trgovini (shema OECD za gozdno seme in rastline). Poleg tega se po navedenih pravilih semenski in sadilni material kategorij „znanega izvora“, „izbran“ in „kvalificiran“ uradno potrdi, semenska embalaža pa se uradno zapre v skladu s shemo OECD za gozdno seme in rastline.
            
         
               (4)
            
            
               Pregled navedenih pravil glede kategorije „kvalificiran“ je pokazal, da pogoji za odobritev izhodiščnega materiala izpolnjujejo zahteve iz Direktive Sveta 1999/105/ES z dne 22. decembra 1999 o trženju gozdnega reprodukcijskega materiala (4). Razen pogojev v zvezi s kakovostjo semena, vrstno čistostjo in kakovostjo sadilnega materiala, dajejo pravila teh tretjih držav enaka zagotovila glede pogojev, ki se uporabljajo za semenski in sadilni material nove kategorije „kvalificiran“, kot zagotovila iz Direktive 1999/105/ES. Zato bi bilo treba pravila v zvezi s potrjevanjem gozdnega materiala kategorije „kvalificiran“ na Hrvaškem, v Kanadi, na Norveškem, v Srbiji, Švici, Turčiji in Združenih državah šteti za enakovredna pravilom iz Direktive 1999/105/ES, pod pogojem, da so izpolnjeni pogoji v zvezi s semenskim in sadilnim materialom iz Priloge II k Odločbi 2008/971/ES.
            
         
               (5)
            
            
               Navedeni pogoji bi morali glede materiala kategorije „kvalificiran“ vključevati informacije o tem, ali so bili proizvodi gensko spremenjeni. Take informacije bi morale olajšati uporabo zahtev iz Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje (5) ali po potrebi Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (6) ter Uredbe (ES) št. 1830/2003 Evropskega parlamenta in Sveta z dne 22. septembra 2003 o sledljivosti in označevanju gensko spremenjenih organizmov ter sledljivosti živil in krme, proizvedenih iz gensko spremenjenih organizmov (7).
            
         
               (6)
            
            
               Poleg tega so se spremenila imena nekaterih organov, pristojnih za odobritev in nadzor proizvodnje, kakor so navedeni v Prilogi I k Odločbi 2008/971/ES.
            
         
               (7)
            
            
               Odločbo 2008/971/ES bi bilo zato treba ustrezno spremeniti –
            
         SPREJELA NASLEDNJI SKLEP:
   Člen 1
   Odločba 2008/971/ES se spremeni:
   
               1.
            
            
               prvi odstavek člena 1 se nadomesti z naslednjim:
               „Ta odločba določa pogoje, pod katerimi se gozdni reprodukcijski material kategorij ‚znanega izvora‘, ‚izbran‘ in ‚kvalificiran‘, proizveden v tretji državi iz Priloge I, uvaža v Unijo.“;
            
         
               2.
            
            
               odstavek 2 člena 3 se nadomesti z naslednjim:
               „2.   Semenski in sadilni material kategorij ‚znanega izvora‘, ‚izbran‘ in ‚kvalificiran‘ vrst iz Priloge I k Direktivi 1999/105/ES, proizveden v tretjih državah iz Priloge I k tej odločbi, ki jih uradno potrdijo organi tretjih držav iz navedene priloge, se šteje kot enakovreden semenskemu in sadilnemu materialu, ki je v skladu z Direktivo 1999/105/ES, če izpolnjuje pogoje iz Priloge II k tej direktivi.“;
            
         
               3.
            
            
               prvi odstavek člena 4 se nadomesti z naslednjim:
               „Kadar semenski in sadilni material vstopi v Unijo, dobavitelj, ki uvaža ta material, vnaprej obvesti uradni organ navedene države članice o uvozu. Uradni organ izda glavno spričevalo, ki temelji na uradnem spričevalu OECD o izvoru, preden je material dan na trg.“;
            
         
               4.
            
            
               prilogi I in II se spremenita v skladu s Prilogo k temu sklepu.
            
         Člen 2
   Ta sklep začne veljati tretji dan po objavi v Uradnem listu Evropske unije.
   Uporablja se od 1. januarja 2013.
   Člen 3
   Ta sklep je naslovljen na države članice.
   
      V Strasbourgu, 21. novembra 2012
      
         
            Za Evropski parlament
         
         
            Predsednik
         
         M. SCHULZ
      
      
         
            Za Svet
         
         
            Predsednik
         
         A. D. MAVROYIANNIS
      
   
   
      (1)  UL C 351, 15.11.2012, str. 91.
   
      (2)  Stališče Evropskega parlamenta z dne 23. oktobra 2012 (še ni objavljeno v Uradnem listu) in odločitev Sveta z dne 13. novembra 2012.
   
      (3)  UL L 345, 23.12.2008, str. 83.
   
      (4)  UL L 11, 15.1.2000, str. 17.
   
      (5)  UL L 106, 17.4.2001, str. 1.
   
      (6)  UL L 268, 18.10.2003, str. 1.
   
      (7)  UL L 268, 18.10.2003, str. 24.
   
      PRILOGA
      Prilogi I in II k Odločbi 2008/971/ES se spremenita:
      
                  1.
               
               
                  Priloga I se nadomesti z naslednjim:
                  
                     „PRILOGA I
                     
                        Države in organi
                     
                     
                                 Država (1)
                                 
                              
                              
                                 Organ, odgovoren za odobritev in nadzor proizvodnje
                              
                           
                                 CA
                              
                              
                                 
                                             National Forest Genetic Resources Centre/Centre national des ressources génétiques forestières
                                          
                                       
                                             Natural Resources Canada/Ressources naturelles Canada
                                          
                                       
                                             Canadian Forest Service – Atlantic/Service canadien des forêts –Atlantique
                                          
                                       
                                             P.O. Box 4000,
                                          
                                       
                                             FREDERICTON, NB E3B 5P7
                                          
                                       
                           
                                 CH
                              
                              
                                 
                                             Federal Office for the Environment (FOEN)
                                          
                                       
                                             Department of the Environment, Transport, Energy and Communications (UVEK)
                                          
                                       
                                             Forest Division
                                          
                                       
                                             Federal Plant Protection Service
                                          
                                       
                                             Zürcherstraße 111
                                          
                                       
                                             CH-8903 BIRMENSDORF
                                          
                                       
                           
                                 HR
                              
                              
                                 
                                             Croatian Forest Research Institute – CFI
                                          
                                       
                                             Division of Genetics, Forest Tree Breeding and Seed Science
                                          
                                       
                                             Cvjetno naselje 41
                                          
                                       
                                             10450 Jastrebarsko
                                          
                                       
                           
                                 NO
                              
                              
                                 
                                             Norwegian Forest Research Institute
                                          
                                       
                                             Høgskoleveien 12
                                          
                                       
                                             N-1432 AAS
                                          
                                       
                                             Norwegian Forest Seed Station
                                          
                                       
                                             P.O. Box 118
                                          
                                       
                                             N-2301 HAMAR
                                          
                                       
                           
                                 RS
                              
                              
                                 
                                             Group for Forest Reproductive Material and Genetic Resources Directorate for Forest
                                          
                                       
                                             Ministry of Agriculture, Forestry and Water Management
                                          
                                       
                                             Ministry of AFW – Directorate for Forest
                                          
                                       
                                             Omladinskih brigada 1
                                          
                                       
                                             Novi Beograd
                                          
                                       
                           
                                 TR
                              
                              
                                 
                                             Ministry of Environment and Forestry
                                          
                                       
                                             General Directorate of Forestation and Erosion Control
                                          
                                       
                                             Bestepe 06560
                                          
                                       
                                             Ankara
                                          
                                       
                           
                                 US
                              
                              
                                 
                                             USA United States Department of Agriculture, Forest Service
                                          
                                       
                                             Cooperative Forestry
                                          
                                       
                                             National Seed Laboratory
                                          
                                       
                                             5675 Riggins Mill Road
                                          
                                       
                                             Dry Branch, Georgia 31020
                                          
                                       URADNI DRŽAVNI ORGANI ZA POTRJEVANJE
                                 (odobreni za izdajo certifikatov sporazuma o sodelovanju OECD s Službo za gozdove ameriškega kmetijskega ministrstva (USDA Forest Service))
                                 
                                             Washington State Crop Improvement Association, Inc.
                                          
                                       
                                             1610 NE Eastgate Blvd, Suite 610
                                          
                                       
                                             Pullman, Washington 99163
                                          
                                       
                           
               
            
                  2.
               
               
                  v Prilogi II se doda naslednji oddelek:
                  „C.   Dodatni pogoji, povezani s semenskim in sadilnim materialom kategorije ‚kvalificiran‘, proizvedenim v tretjih državah
                  Etiketa OECD in dobaviteljeva etiketa ali listina glede semenskega ali sadilnega materiala kategorije ‚kvalificiran‘ navajajo, ali je bilo za proizvodnjo izhodiščnega materiala uporabljeno gensko spreminjanje.“
               
            
         (1)  CA – Kanada, CH – Švica, HR – Hrvaška, NO – Norveška, RS – Srbija, TR – Turčija, US – Združene države.“